रबिबाराव कक्राझार कतफारायाव थाखाय कक्राझार जिला नायगिदिंगिरि  मावखुलिआव खुंफुंनाय मोनसे खौरांगिरि मेलनि गेजेरजों कक्राझार जिलानि पुलिस नायगिदिंगिरि  राकेस रसनआ मिथि होदोंदि , थांनाय माखासे समनिफ्रायनो बि टि सि ओनसोलाव आयेन बेरेखायै दोनखोमानाय हाथियारफोरखौ सिग्रोमनाया सोलिफुबाय थादोंमोन बे समावनो मोनसे स्रोद सुलुंनि बिथाजों सं दाननानै रबिबाराव सेरफांगुरि पुलिस थानानि सिङाव थानाय बेलगुरि हाग्रा ओनसोलनिफ्राय लोगो पुलिस नायगिदिंगिरि  पुनमजित नाथ, सेरफांगुरि पुलिस थानानि बिबानगिरि आरो कक्राझार जिलानि  पुलिस हेफाजाबाव  गं 1  MMG सिलाइ, गं 5 AK 56 राइफल, गं 4 मेगजिन, गर 244 राउण्ड गोथां गुलि, गं 1 इन्सास राइफल, गं 1 मेगजिन, गर 23 राउण्ड गोथां गुलि, गं 3, 9mm पिस्टल, गं 5 मेगजिन,  थर 5 बेरफ्रुसारग्रा बेसाद, गं 22 साइनिस सिलाइ, थर 36 आखायजों बानायनाय हेन्ड ग्रेनेड, मिसिन गानखौ बोखांनो हायो होननानै  रसन बिथाङा फोरमायो।